Nersornaat

Nersornaat (grønlandsk: Fortjent) er Grønlands Selvstyres fortjenstmedalje. Medaljen blev indstiftet den 1. maj 1989 i anledning af hjemmestyrets 10-års jubilæum og bæres efter de regler, der gælder for danske ordensdekorationer, hæderstegn og medaljer. Medaljen tildeles for fortjenstfuld indsats for Grønland, det være sig i offentlig tjeneste, i erhvervslivet eller inden for kunst og videnskab mv. Fortjenstmedaljen bæres i et bånd i det grønlandske flags farver, der er rød og hvid og symboliserer sneen og solen.

Medaljen findes i to grader: Guld og sølv, og kan bæres alene eller sammen med danske og udenlandske ordner og medaljer. Medaljen tildeles af formandsskabet for Inatsisartut (Grønlands parlament). Inden tildeling konsulteres Nalaakkersuisut (landsstyret). Medaljen kan tildeles enhver person, der i en længere periode og i væsentlig grad har ydet en fortjenstfuld indsats for Grønland, herunder grønlandsk sprog, kultur og anseelse.

Nersornaat i guld blev på indstiftelsesdagen tildelt to ledende grønlandske politikere, daværende landsstyreformand Jonathan Motzfeldt (Siumut) og landstingets formand Lars Chemnitz (Atassut). Den 21. juni 1989, i forbindelse med jubilæumsfestlighederne i anledning af 10-året for hjemmestyrets indførelse, blev Nersornaat i guld tildelt Hendes Majestæt Dronning Margrethe II. Ved samme lejlighed blev daværende statsminister Poul Schlüter (C) og forhenværende landsrådsformand Erling Høgh ligeledes tildelt Nersornaat i guld. Det samme gjaldt en række politikere, erhvervsfolk, kunstnere og personer med særlig tilknytning til hjemmestyrets indførelse, heriblandt den daværende formand for Siumut Lars-Emil Johansen, landsstyremedlem Moses Olsen (Siumut), udenrigsminister Uffe Ellemann-Jensen (V) og tidligere grønlandsminister Jørgen Peder Hansen (S). Det samme gjaldt formanden for Hjemmestyrekommissionen, professor dr.jur. Isi Foighel.

Hans Kongelige Højhed Henrik, Prinsgemalen fik under en privataudiens på Amalienborg den 2. juni 2003 overrakt Nersornaat i guld for sin lange og engagerede indsats til gavn for Grønland og det grønlandske folk. Det samme gælder Hans Kongelige Højhed Kronprins Frederik. Den 23. februar 2004 fik han Nersornaat i guld for bl.a. sin deltagelse i Sirius 2000 Ekspeditionen.

Modtagere

2004 
Guldmedalje
 Kronprins Frederik
 Hans Enoksen

Sølvmedalje
 Jørgen A. Høy
 Kaare Hagemann
 Agnethe Davidsen
 Per Berthelsen
 Kaj Olsen
 Margit Motzfeldt
 Margrethe Sørensen
 Martha Labansen
 Knud Nuka Andersen
 Jerimias Hardenberg
 Hansigne Lyberth
 Jakob Lyberth
 Peter Lyberth
 Erik Normann Svendsen
 Kirsten Trolle
 Torben Lodberg
 Mads Lidegaard
 Emilie Nielsen
 Erik Sprunk-Jansen
 Allan Idd Jensen
 Marianne Frederiksen
 Jonas Christiansen
 Villiam Christiansen
 Karl Jørgensen
 Margrethe Nielsen
 Niels-Henrik Lynge

2005 
Guldmedalje
 Per Stig Møller

Sølvmedalje
 Alberth Jakobsen
 Mona Lennert
 Peter Storch
 Marianne Stenbæk
 Evald Brønlund
 Karl Møller
 Frederik Fleischer
 Akvillas Larsen
 Hans Hard
 Frederik Simonsen
 Julius Jakobsen
 Henrik Skolemose
 Hans Gammeltoft Hansen
 Ilannguaq G. Jensen
 Richard Petersen
 Poul Helge Alsbirk
 Michael Hauser
 Sven Aage Horsted
 Samson Karlsen
 Martha Ulriksen
 Jens Inûsugtoq

2006 
Sølvmedalje
 Bodil Kaalund
 Nils Wilhjelm
 Daniel Skifte
 Kay Dam Steffensen
 Ville Siegstad
 Johan Motzfeldt
 Esther Balle
 Hans Holm
 Sven Nielsen
 Vera Lund
 Sheila Watt-Cloutier
 Ane Marie Møller
 Ferdinand Sandgreen
 Maline Petersen
 Nikolaj Jeremiassen
 Paulus Steenholdt
 Samuel Biilmann
 Inger Mølgaard
 Elke Meissner

2007 
Sølvmedalje
 Mikkel Petersen
 Margarida Hermann
 Leif Vanggaard
 Preben Nymann Pedersen
 Kristian Olsen „Aaju"
 Sebulon Poulsen
 Karline Elisassen
 Sakæus Elisassen
 Jens Immanuelsen
 Jens Lennert „Generaali"
 Hans-Pavia Rosing
 Carl Christian Olsen
 Stephen Heilmann

2008 
Sølvmedalje
 Christian Lennert
 Kristine Kreutzmann
 Karl Elias Olsen
 Jensine Kreutzmann
 Ole Kreutzmann
 Gerda Søvndahl Pedersen
 Louis Rolander
 Erik Balslev-Clausen
 Agnethe Lundblad
 Andreas Lundblad
 Ole Qvist

2009 
Guldmedalje
 Jean Malaurie

Sølvmedalje
 Salomine Malakiassen
 Jarl Jensen

2010 
Guldmedalje
 Kuupik Kleist

Sølvmedalje
 Laarseeraq Skifte
 Abel Silassen
 Kitsia Berthelsen
 Rosine Heilmann

2011 
Sølvmedalje
 Frederik Kristensen (Kunngi)
 Elisa Nuko
 Torben Harald Alne
 Nikolaj Ludvigsen

Andre 
 Jonathan Motzfeldt
 Lars Chemnitz
 Aage Chemnitz
 Poul Schlüter
 Erling Høgh
 Lars-Emil Johansen
 Uffe Ellemann-Jensen
 Isi Foighel
 Henrik, Prinsgemalen
 Prins Takamado
 Eigil Knuth
 Thue Christiansen

Referencer 

Grønland
Ordener, dekorationer og medaljer fra Danmark
 
Etableret i 1989